ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 192.85 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 19.90 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
26)؍اپریل 2022کے مطابق)
|
|
فراہم کی گئی خوراکیں
|
|
1,92,85,90,115
|
|
بچی ہوئی خوراکیں
|
|
19,90,98,860
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 192.85کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 19.90 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیراعظم کا جسٹس  ایم راما جوائز کے انتقال پر اظہار تعزیت
وزیراعظم جناب نریندر مودی نے جسٹس  ایم راما جوائز کے انتقال پرگہرے رنج و غم کااظہار کیا ہے۔
ایک ٹوئیٹ میں وزیراعظم نے کہا کہ ‘‘ جسٹس ریٹائرڈ ایم راما جوائز ایک قدآور دانشور اور ماہر قانون تھے۔ انہیں بھارت کے جمہوری تانے بانے کو مضبوط کرنے کے لئے ان کی اعلیٰ دانشمندی اور خدمات کے لئے پسند کیا جاتا تھا۔ان کے انتقال سے غمزدہ ہوں۔اس غم کی گھڑی میں میری ہمدردیاں ان کے خاندان اور چاہنے والوں کے ساتھ ہیں ۔اوم شانتی۔’’
وزارت ماہی پروری، مویشی پروری و ڈیری
ملک میں ایویئن انفلوئنزا کی صورتحال
نئی دہلی ،07جنوری: کیرانہ ، ہریانہ، راجستھان، مدھیہ پردیش اور ہماچل پردیش ریاستوں سے پولٹری مرغ مرغیوں، کووں، دوسرے مقامات سے آنے والے مہاجر پرندوں کی حال ہی میں خلاف معمول موت ہونے کے تناظر میں بھارت سرکار کے ڈیری اور مویشی پروری کے محکمہ کے سکریٹری نے ایویئن انفلوئنزا کی وبا پھوٹ پرنے سے متعلق صورتحال کو سمجھنے اور اس بیماری پر قابو پانے، اسے محدود کرنے اوراس کو پھیلنے سے روکنے کی غرض سے ریاستوں اور مرکز کے زیرانتظام علاقو ں کو اقدامات تجویز کرنے کی غرص سے ریاستوں کے ساتھ ایک میٹنگ طلب کی تھی۔ ابھی تک ا س بیماری کے صرف چار ریاستوں کیرالہ، راجستھان، مدھیہ پردیش اور ہماچل پردیش میں ہونے کی تصدیق ہوئی ہے۔ کیرالہ کے متاثرہ اضلاع میں پرندوں کو مارنے کی کارروائی جاری ہے۔ اس بات پر زور دیا گیا ہے کہ پانی کے وسیلوں کے آس پاس، زندہ پرندوں کی منڈیوں، چڑیا گھروں، پولٹری فارموں وغیرہ میں نگرانی میں اضافہ کرنے کے ساتھ ساتھ مردہ پرندوں کو مناسب طور پر دفنانے یا ٹھکانے لگانے اور پولٹر فارموں میں بایوسیکورٹی کو مستحکم کرنے کو یقینی بنایا جانا چاہئے۔ ریاستوں سے کہاگیا ہے کہ وہ ایویئن انفلوئنزا سے متعلق کسی بھی ناخوشگوار واقعہ کے لئے تیار رہیں۔ ان سے یہ بھی درخواست کی گئی ہے کہ وہ پرندوں کو مارنے کے لئے ضروری پی پی ایف کٹس اور متعلقہ سامان کے وافر مقدار میں ذخیرے کو یقینی بنائیں۔
مخصوص نمونے اکٹھا کرنے اورانہیں بروقت نامزد لیبوریٹریوں  میں جمع کرنے کے عمل کو یقینی بنانے کے ساتھ ساتھ ریاستوں کے مویشی پروری کے محکموں سے درخواست کی گئی ہے کہ وہ اس بیماری سے متعلق صورتحال پر کڑی نظر رکھنے اورا س بیماری کے انسانوں تک منتقل ہونے کے کسی بھی واقعہ سے بچنے کی غرض سے موثر مواصلات اور تال میل کو یقینی بنائیں۔
جنگلاتی علاقوں اور پانی کے ذخائر کے آس پاس پرندوں میں کسی بھی خلاف معمول اموات کے بارے میں فوری طو پر خبر دینے کی غرض سے ریاستوں کے جنگلات کے محکموں کے ساتھ موثر رابطوں پر بھی زور دیا گیا ۔
محکمہ نے جنگلی اور دوسرے علاقوں سے آنے والے پرندوں سمیت پرندوں کی غیرمعمولی اموات کے سلسلے میں نگرانی بڑھانے اور اس میں تیزی لانے کے بارے میں متاثرہ ریاستوں کے لئے صلاح جاری کرنے کے علاوہ ا یک مرکزی کنٹرول روم بھی قائم کیا گیا ہے تاکہ وبا پھیلنے سے متعلق انتظامات ، بیماری پر قابو پانے ، روک تھام اور اسے محدود رکھنے کے بارے میں ریاستی حکومتوں کے ساتھ حکمت عملی مرتب کی جائے، تال میل قائم کیا جائے اور اس سلسلے میں سہولت پیدا کی جائے۔ اس کےعلاوہ متاثرہ ریاستوں کیرالہ، ہریانہ اور ہماچل پردیش کے دورے کے لئے مرکزی ٹیمیں بھی متعین کی گئی ہیں جو وہاں نگرانی کے کام اور اس وبا سے متعلق جانچ کریں گی۔
اس بیماری کی روک تھام سے متعلق تیاریوں کا جائزہ لینے اور متاثرہ علاقوں میں سخت نگرانی کے بارے میں صلاح دینے کی غرض سے محکمے نے آفات کے بندوبست سے متعلق قومی اتھارٹی  کے سکریٹری کے ساتھ مل کر تمام ریاستوں کے صحت کے محکموں کے عہدیداروں، مویشی پروری کے محکموں اور آفات کے بندوبست سے متعلق ریاستی اتھارٹیز کے ساتھ ایک میٹنگ کی۔
پولٹری کسانوں اور عام لوگوں  میں اس بیماری کے بارے میں بیدا ری پیدا کرنے کی بہت اہمیت ہے، اس لئے ریاستوں سے کہا گیا ہے کہ وہ افواہوں سے متاثرہ صارفین کے خوف کو دور کریں اور ابالنے یا پکانے جیسے عمل کے بعد پولٹری یا پولٹری سے متعلق کھانے کی اشیا کا استعمال محفوظ ہونے کے بارے میں ان میں بیداری پیدا کریں۔
وزارت آیوش
یوگاکی ترقی و فروغ کے تئیں شاندار تعاون کے لیے پرائم منسٹرس ایوارڈس۔ 2021
سال 2021 کے لیے، یوگا کی ترقی و فروغ کے تئیں شاندار کارکردگی کے لیے دیا جانے والا، یوگا کے میدان میں ازحد مقتدر اعزازات میں سے ایک ، یعنی پرائم منسٹرس ایوارڈ ، کا اعلان کیا جا چکا ہے۔ دو افراد یعنی جناب بھِکّو سنگھ سینا، لیہہ، لداخ اور جناب مارکس ونی شیئس روجو روڈریگز، ساؤ پولو، برازیل اور دو تنظیموں یعنی، دی ڈیوائن لائف سوسائٹی، رشی کیش، اتراکھنڈ اور برٹش وہیل آف یوگا، برطانیہ کو مذکورہ بالا ایوارڈ حاصل ہوگا۔
یوگا کی ترقی و فروغ کے تئیں شاندار تعاون کے لیے ایوارڈس کا اعلان 21 جون 2016 کو چنڈی گڑھ میں دوسرے بین الاقوامی یوم یوگ کے موقع پر وزیر اعظم ہند کے ذریعہ کیا گیا تھا۔ وزارت آیوش، حکومت ہند نے مذکورہ بالا ایوارڈس کے لیے رہنما خطوط تیار کیے ۔ ایوارڈس کے حتمی انتخاب کے لیے اسکریننگ کمیٹی  اور تجزیہ کمیٹی  کے توسط سے دو مرحلوں پر مشتمل انتخابی طریقہ کار پر عمل کیا جاتا ہے۔ 2021 کے لیے نامزدگیاں مائی گَو پلیٹ فارم پر ایک کھلے اشتہار کے توسط سے طلب کی گئیں۔ اس کے آغاز کی تاریخ 29 مارچ 2021 اور آخری تاریخ 11 مئی 2021 تھی۔
سکریٹری  کی صدارت میں اسکریننگ کمیٹی نے موصول شدہ 120 درخواستوں کے علاوہ کمیٹی کی خود کی سفارشات سے شارٹ لسٹ تیار کی۔ کابینہ سکریٹری کی صدارت میں جیوری نے اسکریننگ کمیٹی کی سفارشات کی جانچ کی، اور شارٹ لسٹ کیے گئے اداروں اور افراد کے ذریعہ دیے گئے تعاون کا تجزیہ بھی کیا۔ یہ انتخاب چار مختلف زمروں کے تحت موصول ہونے والی نامزدگیوں پر غور کرنے کے بعد کیا گیا۔ یہ زمرے ہیں:بین الاقوامی فرد، بین الاقوامی تنظیم، قومی فرد اور قومی تنظیم۔
سال 2021 کے لیے یوگا کی ترقی و فروغ کے تئیں شاندار کارکردگی کے لیے پرائم منسٹرس ایوارڈس فاتحین مندرجہ ذیل ہیں:
جناب مارکس ونی شیئس روجو روڈریگز، ساؤ پولو، برازیل – بین الاقوامی فرد
برٹش وہیل آف یوگا، برطانیہ - بین الاقوامی تنظیم
جناب بھِکّو سنگھ سینا، لیہہ، لداخ- قومی فرد
دی ڈیوائن لائف سوسائٹی، رشی کیش، اتراکھنڈ - قومی تنظیم
فاتحین میں سے ہر ایک کو ٹرافی، سند اور نقدی انعام سے نوازا جائے گا۔ ہر ایک نقدی ایوارڈ کی قیمت 25.00 لاکھ روپئے کے بقدر ہوگی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 133کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 22.70کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,33,44,55,000
|
|
بچی ہوئی خوراکیں
|
|
22,70,43,626
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 133 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 22.70 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
شماریات اور پروگرام کے نفاذ کی وزارت
بھارت میں پے رول رپورٹنگ – رسمی روزگار کا ایک منظرنامہ
شماریات اور پروگرام کے نفاذ کی وزارت کے تحت قومی اعداد و شمار دفتر  نے کچھ جہتوں میں پیش رفت کا جائزہ لینے کے لیے منتخبہ سرکاری ایجنسیوں کے پاس دستیاب انتظامی ریکارڈس کی بنیاد پر ، ستمبر 2017 سے اپریل 2023 کی مدت پر احاطہ کرتے ہوئے ملک کے روزگار کے منظرنامے پر پریس نوٹ جاری کیا ہے۔
ایک تفصیل نوٹ منسلک ہے۔
صدر جمہوریہ کا سکریٹریٹ
صدر جمہوریہ ہند رام ناتھ کووند ، خراب موسم کی وجہ سے کرگل وار میموریل کا دورہ نہیں کرسکے
بارہ مولہ میں ڈیگر وار میموریل پر خراج عقیدت پیش کیا
نئی دہلی،26؍ جولائی : صدر جمہوریہ ہند جناب رام ناتھ کووند ، دراس میں کرگل وار میموریل کا دورہ نہیں کرسکے، کیونکہ ان کے ہیلی کاپٹر کو راستے میں خراب موسم کا سامنا کرنا پڑا تھا۔ تاہم صدر جمہوریہ نے بارہ مولہ کا دورہ کیا اور اُن فوجیوں کو خراج عقیدت پیش کیا، جنہوں نے ملک کا دفاع کرتے ہوئے اپنی جانوں کا نذرانہ پیش کیا تھا۔ انہوں نے ڈیگر جنگی یادگار پر گلہائے عقیدت نذر کئے۔ انہوں نے چنار کور کے افسروں اور جوانوں کے ساتھ بات چیت بھی کی اور گلمرگ میں اونچائی پر واقع وار فیئر اسکول کا دورہ بھی کیا۔
۔۔۔۔۔۔۔۔۔۔۔۔۔۔۔۔۔۔

U-7063
(Visitor Counter : 98
وزارت خزانہ
ایل آئی سی پالیسیاں
نئی دہلی، 10 فروری 2020، خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں بتایا کہ لائف انشورنس کارپوریشن آف انڈیا معاشرے کے مختلف طبقات کی ضرورتوں کو پورا کرنے کے لئے مختلف قسم کے بیمے کی اسکیمیں فراہم کرانے کی مسلسل کوشش کرتا ہے ۔
اسی وجہ سے ایل آئی سی 31 دسمبر 2019 تک ملک کے اندر پہلے سال کے پریمیم میں بازار کا 70.52 حصہ اور پالیسیوں کے معاملے میں 75.64 فیصد حصہ پانے میں کامیاب رہا ہے۔ایل آئی سی کی پالیسیوں میں ٹرم ایشیورینس ، اینڈوئمنٹ، ہول لائف، منی بیک، بچوں کے لئے خصوصی پالیسی، خواتین کے لئے خصوصی پالیسی، مائیکرو انشورنس، یونٹ سے منسلکہ پالیسی اور پنشن پلان شامل ہیں۔
مزید تفصیل بتاتے ہوئے وزیر مملکت نے کہا کہ 31 دسمبر 2019 تک کے رواں مالی سال کے دوان ایل آئی سی نے 114114 ایجنٹوں اور 4374 ڈیولپمنٹ افسروں کی بھرتی کی ہے۔ بھرتی کی مہم میں ایل آئی سی نے بازار کی اختراعی حکمت عملی کو پیش نظر رکھا ہے اور اسی وجہ سے 31 دسمبر 2019 تک فروخت کی جانے والی پالیسیوں کی 17.81 فیصد کی شرح ترقی حاصل کی ہے جس سے ایل آئی سی کے رواں مالی سال کے دوران تین کروڑ کی حد پار کرنے کی توقع ہے۔
جناب انوراگ ٹھاکر نے کہا کہ ایل آئی سی مسلسل بہترین پالیسیاں پیش کرنے کی کوشش کرتی ہے، جن کی خصوصیات میں سب سے زیادہ سرینڈر ویلیو اور ریوائیول کی مدت کو دو سال سے بڑھاکر پانچ سال کیا جانا پالیسی ہولڈر کا انتقال ہونے کی صورت میں پالیسی کا فائدہ قسطوں میں حاصل کرنے کا متبادل اور پالیسی مکمل ہونے پر قسطوں میں رقم حاصل کرنے کا متبادل شامل ہے۔
۔۔۔۔۔۔۔۔۔۔۔
م ن۔ا گ۔ن ا۔
U- 676
(Visitor Counter : 71
محنت اور روزگار کی وزارت
بچہ مزدوری سے پاک بھارت کے لئے قومی پروگرام
حکومت نے بچہ مزدوری کے مسائل کے مختلف پہلوؤں پر غور کرتے ہوئے چائلڈ لیبر  ایکٹ، 1986 نافذ کیا جس میں 2016 میں ترمیم کی گئی تھی۔ ترمیم شدہ ایکٹ کو اب چائلڈ اینڈ ایڈولیسنٹ لیبر  ایکٹ، 1986 کہا جاتا ہے جس میں 14 سال سے کم عمر کے بچوں کے کسی پیشہ اور پروسیس اور 14 سے 18 کی عمر کے گروپ کے نوعمر کے لوگوں کو خطرناک پیشوں اور پروسیس میں کام یا ملازمت کرنے کو پوری طرح سے ممنوع قرار دیا گیا ہے۔
محنت اور روزگار کی وزارت نے محنت اور روزگار کی سکریٹری کی صدارت میں ایک بین وزارتی کمیٹی تشکیل دی ہےجو زراعت اور کسانوں کی بہبود کی وزارت، محکمہ تجارت، ہاؤسنگ اور شہری امور کی وزارت، وزارت داخلہ، بہت چھوٹی، چھوٹی اور درمیانہ درجہ کی صنعتوں کی وزارت ، کانکنی کی وزارت، پنچایتی راج کی وزارت ، دیہی ترقی کا محکمہ ، اسکولی تعلیم اور خواندگی کا محکمہ، ہنرمندی کے فروغ اور انترپریونورشپ کی وزارت ، سماجی انصاف و تفویض اختیارات کی وزارت، ٹیکسٹائل کی وزارت ، سیاحت کی وزارت اور خواتین و اطفال کی ترقی کی وزارت کے نمائندوں پر مشتمل ہے۔ کمیٹی بچہ مزدوری کی روک تھام کے لئے وزارتوں اور شعبوں میں کوششوں کو مربوط کرتی ہے۔
اس کے علاوہ، محنت اور روزگار کی وزارت نے مائگرینٹ ،لڑکیوں اور ایس سی / ایس ٹی بچوں سمیت بچہ مزدوری کے خاتمے کے لئے متعلقہ ریاستی حکومتوں کی طرف سے اٹھائے جانے والے ایکشن پوائنٹس کو شمار کرتے ہوئے ماڈل اسٹیٹ ایکشن پلان تیار کیا ہے۔
وزارت تعلیم کی سمگر شکشا اسکیم کے تحت جو اس کے محکمہ اسکولی تعلیم اور خواندگی کے ذریعہ نافذ کی گئی ہے، سالانہ منصوبے ریاستوں اور مرکز کے زیر انتظام علاقوں  کی طرف سے ان کی ضروریات اور ترجیح کی بنیاد پر تیار کیے جاتے ہیں اور یہ ان کے متعلقہ سالانہ ورک پلان اور بجٹ تجاویز  میں ظاہر ہوتا ہے۔ اے ڈبلیو پی اینڈ بی تجاویز کی تشخیص کے دوران، تمام ریاستوں اور مرکز کے زیر انتظام علاقوں سے درخواست کی جاتی ہے کہ وہ اسکول سے باہر بچوں  کی شناخت کے مقصد سے سالانہ گھروں کا سروے کریں۔ اس میں وہ بچے شامل ہیں جنہوں اسکول چھوڑ دیا ہے اور و ہ بچے بھی ہیں جنہوں نے کبھی داخلہ نہیں لیا۔
اس اسکیم کے تحت، تمام ریاستوں اور مرکز کے زیر انتظام علاقوں کو اسکول سے باہر بچوں  کی شناخت کے لیے گھروں کاسروے کرنے کی ضرورت ہے۔ اس محکمے نے ہر ریاست/مرکز کے زیر انتظام علاقہ کے ذریعہ شناخت شدہ او او ایس سی کے ڈیٹا کو مرتب کرنے اور پربندھ پورٹل پر خصوصی تربیتی مراکز  کے ساتھ ان کی نقشہ سازی کے لیے ایک آن لائن ماڈیول تیار کیا ہے۔ متعلقہ ریاست/ مرکز کے زیر انتظام علاقے ریاست کے متعلقہ بلاک ریسورس سینٹر کے ذریعے اپ لوڈ کردہ شناخت شدہ او او ایس سی اور ایس ٹی سی کی چائلڈ وار معلومات کی توثیق کرتے ہیں تاکہ او او ایس سی کو مرکزی دھارے میں لانے کی پیش رفت کی نگرانی کی جا سکے۔
محنت اور روزگار کے مرکزی وزیر مملکت جناب رامیشور تیلی نے لوک سبھا میں ایک سوال کے تحریری جواب میں یہ اطلاع دی۔
وزیراعظم کا دفتر
وزیراعظم کی سویڈن کی وزیر اعظم سے ملاقات
04 مئی 2022:
وزیراعظم جناب نریندر مودی نے کوپن ہیگن میں دوسری بھارت نارڈک سربراہ کانفرنس کے موقع پر سویڈن کی وزیر اعظم محترمہ میگڈلینا اینڈرسن سے ملاقات کی۔ دونوں رہنماؤں کی یہ پہلی ملاقات تھی۔
بھارت اور سویڈن کے درمیان مشترکہ اقدار، مضبوط کاروبار، سرمایہ کاری اور آر ڈی روابط کی بنیاد پر دیرینہ قریبی تعلقات رہے ہیں، نیز عالمی امن و سلامتی اور ترقی کے بارے میں بھی مشترک نقطہ نظر، جد طرازی، ٹیکنالوجی، سرمایہ کاری اور آر ڈی اشتراک اس جدید تعلقات کی بنیاد فراہم کرتے ہیں۔ پہلی بھارت نارڈک سربراہ کانفرنس کے موقع پر وزیر اعظم مودی کے 2018 کے سویڈن کے دورے میں دونوں فریقوں نے وسیع پیمانے پر مشترکہ ایکشن پلان اختیار کیا تھا اور مشترکہ اختراعی شراکت داری پر دستخط کیے تھے۔
آج کی ملاقات میں دونوں رہنماؤں نے ہماری دو طرفہ شراکت داری میں ہونے والی پیش رفت کا جائزہ لیا۔ انھوں نے لیڈ آئی ٹی پہل کی پیش رفت پر بھی اطمینان کا اظہار کیا۔ یہ بھارت اور سویڈن کی مشترکہ عالمی پہل تھی جس کے تحت ستمبر 2019 میں اقوام متحدہ کی کلائمیٹ ایکشن سمٹ میں انڈسٹری ٹرانزیشن  پر لیڈرشپ گروپ قائم کیا گیا تھا تاکہ دنیا کی سب سے زیادہ گرین ہاؤس گیس  اخراج کرنے والی صنعتوں کو کم کاربن والی معیشت کی طرف منتقل کرنے میں مدد مل سکے۔ اس کے ارکان کی تعداد اب 16 ممالک اور 19 کمپنیوں کے ساتھ 35 ہوگئی ہے۔
دونوں رہنماؤں نے جدت طرازی، آب و ہوا کی ٹیکنالوجی، آب و ہوا کی پہل، گرین ہائیڈروجن، خلا، دفاع، شہری ہوا بازی، آرکٹک، قطبی تحقیق، پائیدار کان کنی اور تجارتی اور اقتصادی تعلقات جیسے شعبوں میں تعاون کو مستحکم کرنے کے امکانات پر بھی تبادلہ خیال کیا۔
دونوں رہنماؤں کے درمیان علاقائی اور عالمی پیش رفت پر بھی تبادلہ خیال ہوا۔
صدر جمہوریہ کا سکریٹریٹ
بنگلہ دیش کی وزیراعظم نے صدرجمہوریہ ٔ ہند سے ملاقات کی
نئی دہلی،05 اکتوبر / عوامی جمہوریہ بنگلہ دیش کی وزیراعظم محترمہ شیخ حسینہ نے آج  راشٹرپتی بھون میں صدر جمہوریۂ ہند جناب رام ناتھ کووند سے ملاقات کی۔
بنگلہ دیش کی وزیراعظم کا ہندوستان میں خیر مقدم کرتے ہوئے صدر جمہوریہ ہند نے کہا کہ ہندوستان بنگلہ دیش کے ساتھ اپنے تعلقات کو اعلیٰ ترجیح دیتا ہے۔ ہماری شراکت داری تاریخی، وقت کی کسوٹی پر آزمائی ہوئی اور پائیدار ہے۔ یہ 1971 کی جنگ آزادی میں ابھر کر نکلی ہے۔
صدر جمہوریہ نے کہا کہ دونوں ملکوں کے درمیان دو طرفہ تعلقات بہترین کارکردگی کا مظاہرہ کر رہے ہیں۔ ہم دونوں مل کر اپنی شراکت داری کا سنہرا باب – ‘سونالی ادھیائے’ لکھ رہے ہیں۔ ہندوستان باہمی اعتماد اور فہم کی بنیاد پر اس رشتے کو اور مضبوطی دینے کے لیے عہد بند ہے۔
صدر جمہوریہ نے کہا کہ جہاں تک سماجی – اقتصادی ترقی کی بات ہے تو آج بنگلہ دیش ترقی پذیر ملکوں کے لیے ایک رول ماڈل ہے۔ اس سفر میں اب بنگلہ دیش کا حلیف ہونا ہندوستان کے لئے اعزاز کی بات ہے۔ انہوں نے اس یقین کا اظہار کیا کہ ہندوستان اور بنگلہ دیش کے دو طرفہ منصوبہ ایک مربوط اور خوشحال پڑوس کی تعمیر کریں گے۔
صدر جمہوریہ نے دہشت گردی کے خلاف بنگلہ دیش کی زیرو ٹالرینس یعنی بالکل برداشت نہ کرنے کے اصول کی ستائش کی۔ انہوں نے کہا کہ دہشت گردی اور پرتشدد انتہا پسندی کو شکست دینے کی ہماری مشترکہ کاوشوں سے نتائج برآمد ہو رہے ہیں۔
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4475
(Visitor Counter : 29
وزارت دفاع
بھارتی فضائی لنگکاوی بین الاقوامی بحری-فضائی نمائش 2019 میں شرکت کرے گی
نئی دہلی،22 مارچ،2019؍لنگکاوی بین الاقوامی بحری-فضائی نمائش  26مارچ 2019ء سے 30مارچ 2019ء تک ملیشیا کے لنگکاوی میں ہوگی۔ بھارتی فضائیہ پہلی مرتبہ اس بحری فضائی نمائش میں شرکت کرے گی، جس میں یہ ملک میں ہی تیار کردہ ایل سی اے جنگی طیارے کو پیش کرے گی۔ ٹیم آج یعنی 22مارچ 2019ء کو کلائی کنڈا کے فضائیہ کے اڈہ سے میانماں کے راستے لنگکاوی کے لئے روانہ ہوگئی ہے۔
بھارتی فضائیہ کی لیما 2019 میں شرکت فضائی لڑاکوں کو اپنے ملیشائی ہم منصب ، رائل ملیشیائی ایئرفورس کے ساتھ رابطہ قائم کرنے اور دونوں فضائیہ کے درمیان قریبی تعلقات استوار کرنے کا موقع فراہم کرے گی۔یہ شرکت مستقبل میں ملیشیائی فضائیہ کے ساتھ رابطوں کے لئے بنیاد کا کام کرے گی۔یہ آر ایم اے ایف کو ایل سی اے کی صلاحیتوں کا جائزہ لینے کا بھی موقع فراہم کرے گی۔
بھارتی فضائیہ کے دستے میں 2- ایل سی اے ، 1 سی- 130جے اور ایک آئی ایل -76 کے علاوہ 27افسران ، 42فضائیہ کے لڑاکو اور 11 ایچ اے ایل کے عملے کے افرادشامل ہیں۔
م ن۔و ا ۔ن ع
U: 1645
(Visitor Counter : 60
وزیراعظم کا دفتر
تری پورہ کے وزیراعلیٰ نے وزیراعظم سے ملاقات کی
تری پورہ کے وزیر اعلیٰ پروفیسر  مانک ساہا نے آج وزیراعظم نریندرمودی سے ملاقات کی ۔
وزیر اعظم کے دفتر نے ٹویٹ کیا ہے :
تری پورہ کے وزیراعلیٰ ڈاکٹر مانک ساہا نے وزیراعظم جناب نریندر مودی سے ملاقات کی ۔
سائنس اور ٹیکنالوجی کی وزارت
سی ای این ایس نے روم ٹیمپریچر پر ڈسپلے آلات کے لیے نیا روشنی حساس کولیسٹرک لکویڈ کرسٹلز تیار کیا
نئی دہلی، 06جون 2020 / بینگلورو کے نینو اور سافٹ میٹر کے علوم  سائنسدانوں نے ایک نئے روشنی حساس کولیسٹرک لکویڈ کرسٹلز کی ایک سیریز تیار کی ہے۔ یہ سیریز کمرے کے درجۂ حرارت پر تیار کی گئی ہے جو درجۂ حرارت کے ایک بڑے دائرے میں بھی قابل استعمال ہے۔ اسے روشنی کے ذریعے دوبارہ لکھے جانے کے قابل اشتہاری بورڈ وغیرہ جیسے آپٹیکل اسٹوریج آلات بنانے کے لیے استعمال کیا جا سکتا ہے۔
لکویڈ کرسٹل انسانی زندگی کا ایک اٹوٹ حصہ بن چکے ہیں جیسے کمپیوٹر، موبائل ، ٹی وی اسکرین، کی طرح کے انتہائی جدید ڈسپلے آلات ، یہ سبھی آلات لکویڈ کرسٹل سے بنائے گئے ہیں۔ کولیسٹرک لکویڈ کرسٹل ایک خاص قسم کا مادہ ہے جس کی خاصیت یہ ہے کہ یہ روشنی کی طول موج کا انعکاس اپنے نچلی طوالت کے برابر کرتا ہے اور یہ نچلی طوالت درجۂ حرارت کے تئیں حساس ہوتی ہے۔ لہذا اسے عام طور پر درجۂ حرارت کو محفوظ کرنے کے لیے استعمال کیا جاتا ہے۔ اگر اس طرح کے کولیسٹرک لکویڈ کرسٹل کو روشنی کے تئیں حساس بنایا جائے تو اس مادے کو آپٹیکل اسٹوریج ، آلات کے لیے اور دیگر متعلقہ مقاصد کے لیے استعمال کیا جا سکتا ہے۔
ڈاکٹر وینا پرساد کی قیادت میں سی ای این ایس کے سائنسدانوں کی ٹیم نے اس نئے روشنی حساس کولیسٹرک لکویڈ کرسٹل کو 10 ڈگری سینٹی گریڈ سے لے کر 160 ڈگری سینٹی گریڈ کی رینج تک کے لیے تیار کیا ہے۔ لہٰذا اس لکویڈ کرسٹل کا استعمال کرتے ہوئے ان آلات کو سائیبیریا سے لے کر سعودی عرب تک استعمال کیا جا سکتا ہے جہاں انتہائی درجے کا درجۂ حرارت بتایا جاتا ہے۔ اس مادے کو تیار کرنے کے لیے ایک سادہ کم قیمت طریقہ اختیار کیا گیا تھا۔ کمرے کے درجۂ حرارت والے اس لکویڈ کرسٹل کو آپٹیکل اسٹوریج آلات اور لکویڈ کرسٹل ڈسپلے بنانے میں استعمال کیا جا سکتا ہے۔ یہ آپٹیکل اسٹوریج آلہ ، بینگلورو کے بی ایم ایس کالج آف انجینئرنگ کے بی ایس این سینٹر فار نینو میٹیریلز اینڈ ڈسپلیز سے وابستہ ڈاکٹر گررو مورتی کے ساتھ مل کر تیار کیا ہے۔ اس ایجاد کو بھارت میں پیٹینٹ کرانے کے لیے داخل کر دیا گیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3106
(Visitor Counter : 114
صحت اور خاندانی بہبود کی وزارت
نمونیا میں نوزائیدہ بچوں کی شرح اموات میں کمی کے لیے نئی پالیسی تشکیل
نئی دہلی،27 جولائی 2021: رجسٹرار جنرل آف انڈیا کی سیمپل رجسٹریشن سسٹم رپورٹ کے مطابق 2010 سے 2013 تک کی گئی ایک تحقیق سے پتہ چلا ہے کہ 16.9 فیصد بچے نمونیا سے مرجاتے ہیں، جو نوزائیدہ بچوں کی اموات کی دوسری سب سے بڑی وجہ ہے۔
نمونیا کی وجہ سے نوزائیدہ بچوں کی اموات کی شرح کو کم کرنے کے لیے مرکزی حکومت نے 2019 میں "نمونیا کو کام یابی سے کم کرنے کے لیے سماجی بیداری اور اقدام"  کے نام سے ایک پہل شروع کی تھی۔
اس پہل کے ذریعے نمونیا کے علاج کے بارے میں ایک پالیسی گائیڈ لائن شائع کی گئی۔ ایس اے اے این ایس میں درج ذیل سہ رخی حکمت عملی شامل ہے:
-
بچوں کے نمونیا کے علاج و انتظام میں میں اے این ایم کے ذریعے ایموکسی سیلین دوا کا استعمال کرنا۔
-
نمونیا کی تشخیص اور معیاری انتظام کے لیے خدمت فراہم کرنے والوں کی صلاحیت سازی
ضمیمہ
|
|
بھارت میں ایک سال سے کم عمر کی موت کی 10 بڑی وجوہات: 2010-2013
|
|
درجہ
|
|
موت کی وجہ
|
|
اموات فیصد
|
|
لڑکے
|
|
لڑکیاں
|
|
فرد
|
|
1
|
|
قبل از وقت پیدائش اور کم وزن ہونا
|
|
35.6
|
|
36.4
|
|
35.9
|
|
2
|
|
نمونیا
|
|
17.0
|
|
16.8
|
|
16.9
|
|
3
|
|
پیدائش کے وقت دم گھٹنا اور پیدائش کا صدمہ
|
|
10.7
|
|
9.1
|
|
9.9
|
|
4
|
|
دیگر غیر متعدی بیماریاں
|
|
8.2
|
|
7.5
|
|
7.9
|
|
5
|
|
اسہال کی بیماریاں
|
|
6.2
|
|
7.3
|
|
6.7
|
|
6
|
|
نامعلوم پیچیدگیاں
|
|
4.4
|
|
4.9
|
|
4.6
|
|
7
|
|
پیدائشی بے پیچیدگیاں
|
|
4.8
|
|
4.3
|
|
4.6
|
|
8
|
|
شدید بیکٹیریل سیپسس اور شدید انفیکشن
|
|
4.2
|
|
4.3
|
|
4.2
|
|
9
|
|
چوٹیں
|
|
2.0
|
|
2.1
|
|
2.1
|
|
10
|
|
نامعلوم وجہ سے بخار
|
|
1.7
|
|
1.8
|
|
1.7
|
|
|
|
دیگر تمام وجوہات
|
|
5.2
|
|
5.7
|
|
5.4
|
|
|
|
کل
|
|
100.0
|
|
100.0
|
|
100.0
|
|
ماخذ: رجسٹرار جنرل کی سیمپل رجسٹریشن سسٹم رپورٹ 
یہ معلومات صحت اور خاندانی بہبود کے وزیر مملکت ڈاکٹر بھارتی پروین پوار نے آج راجیہ سبھا میں ایک سوال کے تحریری جواب میں دی ہیں۔
وزیراعظم کا دفتر
وزیر اعظم نے سی بی ایس ای امتحانات میں کامیابی حاصل کرنے والے بارہویں درجے کے طلبا ء کو مبارکباد پیش کی
نئی دہلی، 30 جولائی 2021: وزیر اعظم جناب نریندر مودی نے سی بی ایس ای امتحانات میں کامیابی حاصل کرنے والے بارہویں درجے کے طلباء کو مبارکباد پیش کی ہے۔ ننھے دوست کے طور پر مخاطب کرتے ہوئے، وزیر اعظم نے انہیں روشن، پرمسرت اور صحت مند مستقبل کے لئے دعائیں دیں۔
ٹوئیٹس کے ایک سلسلے کے تحت، وزیر اعظم نے کہا؛
’’میرے ننھے دوستوں کو مبارکباد جنہوں نے سی بی ایس ای کے بارہویں درجے کے امتحانات میں کامیابی حاصل کی ہے۔ روشن، پرمسرت اور صحت مند مستقبل کے لئے نیک خواہشات۔
جو یہ سوچ رہے ہیں کہ وہ مزید محنت کر سکتے تھے یا اور بہتر کارکردگی کا مظاہرہ کر سکتے تھے، ان کے لئے میں کہنا چاہتا ہوں، اپنے تجربے سے سیکھیں اور اپنے وقار کو برقرار رکھیں۔ ایک روشن اور مواقع سے بھرا مستقبل کا آپ کا منتظر ہے۔ آپ میں سے ہر ایک میں بے پناہ صلاحیتیں موجود ہیں۔ میری نیک خواہشات ہمیشہ آپ کے ساتھ ہیں۔
اس سال درجہ بارہویں کے امتحانات میں حصہ لینے والے بیچ نے یہ کارکردگی غیر معمولی صورتحال کے دوران پیش کی ہے۔
تعلیمی دنیا نے گذشتہ برس کے دوران متعدد تبدیلیوں کا مشاہدہ کیا۔ پھر بھی، انہوں نے نئے طور طریقوں کو اپناکر اپنی بہترین کارکردگی کا مظاہرہ پیش کیا۔ مجھے ان پر فخر ہے۔‘‘